Document ID: /roh_data/filtered/fineweb-2-filterrobots_roh.jsonl.gz/31614

Uschia hai gì num ord circuls da l'Uniun europeica.
Sco medias greccas han rapportà haja Tsipras signalisà al president da la cumissiun europeica Jean-Claude Juncker da ponderar la proposta fatga.
La chanceliera tudestga Angela Merkel n’enconuscha dentant betg ina nov’offerta. «La davosa offerta da la cumissiun è da venderdi da l’emna passada» ha Merkel ditg oz a Berlin.
La notg sin damaun scada il program d'agid da milliardas per la Grezia.
Merkel ha danovamain ditg ch’ils discurs na vegnian betg cupitgads suenter mesanotg. Las portas restian avertas per discurs. Per prolungar il program sur mesanotg ora saja dentant «memia tard».
RR novitads 15:00